Diari Oficial de la Generalitat Valenciana


Sumari del DOGV 2166, del 17-12-1993 (1993/830074)

DECRET 241/1993, de 7 de desembre, del Govern Valencià, pel qual és crea el Conservatori de Dansa de València per desdoblament de l'Escola Superior d'Art Dramàtic de València.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/07/241/dof/vci/html**

### Dades del document

Número de DOGV
:   2166

Data del DOGV
:   17-12-1993

Secció del DOGV
:   DISPOSICIONS GENERALS

Número del document
:   1993/830074


Data del document
:   07-12-1993

Organisme emissor
:   Conselleria de Educació i Ciència

Tipus de document
:   Decret

Decret 241/1993, de 7 de desembre, del Govern Valencià, pel qual es crea el Conservatori de Dansa de València, per desdoblament de l'Escola Superior d'Art Dramàtic de València.  
Mitjançant el Reial Decret 2093/1983, de 28 de juliol, sobre traspàs de funcions i serveis de l'administració de l'estat a la Comunitat Valenciana, es va transferir l'Escola Superior d'Art Dramàtic de València.  
Aquesta escola fou transferida, amb l'autorització del Ministeri d'Educació i Ciència, per a impartir ensenyaments de dansa.  
L'Ordre de 6 de febrer de 1987, de la Conselleria de Cultura, Educació i Ciència, de la Generalitat Valenciana, va regular, de manera experimental, els ensenyaments de l'Escola Superior d'Art Dramàtic de València i va establir els ensenyaments que s'havien d'impartir en la Secció d'Art Dramàtic i en la Secció de Dansa d'aquesta escola.  
La Llei Orgànica 1/1990, de 3 d'octubre, d'Ordenació General del Sistema Educatiu, integra els ensenyaments artístics en el sistema educatiu.  
El Reial Decret 986/1991, de 14 de juny, modificat pel Reial Decret 535/1993, de 12 d'abril, estableix la implantació progressiva dels nous ensenyaments de règim especial i l'extinció gradual dels plans d'estudis en vigor, dins dels terminis previstos en la Llei Orgànica 1/1990.  
Establerts els requisits mínims que han de posseir els centres que impartesquen ensenyaments artístics en el Reial Decret 389/1992, de 15 d'abril, i aprovat el Decret 62/1993, de 17 de maig, del Govern Valencià, pel qual s'estableix el currículum dels ensenyaments d'Art dramàtic i es regulen les proves d'accés a aquests estudis, i el Decret 152/1993, de 17 d'agost, del Govern Valencià, pel qual s'estableix el currículum del grau elemental de Dansa, es fa necessari adequar l'estructura de l'actual Escola Superior d'Art dramàtic de València. A aquest efecte s'ha optat per crear, mitjançant el desdoblament de l'Escola Superior d'Art Dramàtic, un nou centre educatiu, el Conservatori de Dansa de València.  
En virtut d'aixà, a proposta del conseller d'Educació i  
Ciència, amb la deliberació prèvia del Govern Valencià, en la reunió del dia 7 de desembre de 1993,  
DECRETE  
Article únic  
Es crea, per desdoblament de l'Escola Superior d'Art Dramàtic de València, amb el codi 04094717, el centre docent següent:   
Província: València.   
Municipi: València.   
Localitat: València.   
Denominació: Conservatori de Dansa.   
Adreça: Camí de Vera s/n.   
Codi provisional: 73788018.   
Ensenyaments: Dansa.  
DISPOSICIONS TRANSITORIES  
Primera  
L'Escola Superior d'Art Dramàtic i el Conservatori de Dansa continuaran impartint, respectivament, els ensenyaments d'art dramàtic i dansa que es regulen amb caràcter experimental en l'Ordre de 6 de febrer de 1987, de la Conselleria de Cultura, Educació i Ciència, fins que s'extingesquen per implantació progressiva dels ensenyaments corresponents a la nova ordenació del sistema educatiu.  
Segona  
Als funcionaris docents amb destinació en els centres a què es refereix aquest decret, se'ls aplicarà el que estableix la disposició transitòria setena de la Llei Orgànica 1/1990, de 3 d'octubre, d'Ordenació General del Sistema Educatiu, fins que s'implanten els ensenyaments previstos en aquesta llei.  
DISPOSICIONS ADDICIONALS  
Primera  
Els òrgans de govern dels centres que figuren en aquest decret es regiran per allò que estableix el Decret 90/1986, de 8 de juliol, del Govern Valencià, llevat d'allò que fa referència a la composició del consell escolar que, en cadascun d'aquells centres, estarà integrat per:  
a) El director del centre, que en serà el president.  
b) El cap d'estudis.  
c) Un representant de la corporació local.  
d) 4 professors elegits pel claustre.  
e) 5 representants dels alumnes en el cas de l'Escola Superior d'Art Dramàtic o 3 representants d'alumnes i 2 de pares  
d'alumnes en el Conservatori de Dansa.  
f) Un representant del personal d'administració i serveis.  
g) El Secretari del centre, que farà de Secretari del consell escolar, amb veu però sense vot.  
Segona  
El que estableix aquest decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es facultà el conseller d'Educació i Ciència perquè adopte totes les disposicions que siguen necessàries per al compliment del que estableix aquest decret, i en especial pel que fa a l'adscripció de la plantilla de professors amb destinació actual en l'Escola Superior d'Art Dramàtic de València.  
Segona  
Aquest decret entrarà en vigor el dia de la publicació en el Diari Oficial de la Generalitat Valenciana, això no obstant els efectes acadèmics el retrotrauran al començament del curs escolar 1993/94.  
València, 7 de desembre de 1993.  
El conseller de Educación y Ciencia,   
JOAN ROMERO GONZALEZ  
El presidente de la Generalitat Valenciana,   
JOAN LERMA I BLASCO


Còpia Permalink ELI